Εθνική Γεωργίας (καλαθοσφαίριση ανδρών)

Η εθνική ομάδα καλαθοσφαίρισης ανδρών Γεωργίας (γεωργιανά: საქართველოს ეროვნული საკალათბურთო ნაკრები) εκπροσωπεί τη Γεωργία στις διεθνείς καλαθοσφαιρικές διοργανώσεις. Η ομάδα διοικείται από τη Γεωργιανή Ομοσπονδία Καλαθοσφαίρισης (ΓΟΚ). Η Γεωργία έγινε μέλος της FIBA το 1992, μετά την ανεξαρτησία της από τη Σοβιετική Ένωση. Η εθνική ομάδα έπαιξε τον πρώτο επίσημο αγώνα της εναντίον της Πολωνίας το 1995.

Η Γεωργία έχει προκριθεί στο Ευρωμπάσκετ τέσσερις φορές. Το καλύτερο αποτέλεσμα της ήρθε στο ντεμπούτο της στη διοργάνωση το 2011. Ενώ η Γεωργία έχει προκριθεί στο Ευρωμπάσκετ, δεν έχει ακόμη επιτύχει την πρόκριση στο Παγκόσμιο Κύπελλο.

Ιστορία

Σοβιετική εποχή 
Μέχρι το 1991 η Γεωργία ήταν μέρος της Σοβιετικής Ένωσης και οι παίκτες που γεννιόντουσαν στη Γεωργία έπαιζαν για την Εθνική Σοβιετικής Ένωσης. Αρκετοί αξιοσημείωτοι παίκτες γεννήθηκαν στη Γεωργία και έπαιξαν για τη Σοβιετική Ένωση, με την οποία κέρδισαν μετάλλια σε Ολυμπιακούς Αγώνες, σε Παγκόσμιο Κύπελλο και Ευρωμπάσκετ.

Ανεξάρτητη Γεωργία 
Μετά την απόκτηση της ανεξαρτησίας από τη Σοβιετική Ένωση, σε πολλές περιπτώσεις η Εθνική Γεωργίας προσπάθησε ανεπιτυχώς να προκριθεί στο Ευρωμπάσκετ. Η Γεωργία κατάφερε να παίξει Ευρωμπάσκετ Κατηγορία Β τρεις φορές και κέρδισε την άνοδο το 2009, αφού νίκησε τη Λευκορωσία στα πλέι οφ. Ωστόσο, μετά την επέκταση του Ευρωμπάσκετ το 2011 από 16 σε 24 ομάδες, η Γεωργία προκρίθηκε στη διοργάνωση για πρώτη φορά.

Ευρωμπάσκετ 2011 
Η Γεωργία έπαιξε πέντε αγώνες στον Δ΄ Όμιλο. Ολοκλήρωσε τον προκαταρκτικό όμιλο με ρεκόρ 2-3, με νίκες κόντρα στο Βέλγιο και την Ουκρανία, για να προχωρήσει στην επόμενη φάση. Στη φάση των ομίλων του δεύτερου γύρου, η Γεωργία έχασε και τους πέντε αγώνες της για να ολοκληρώσει το παρθενικό της ταξίδι στο Ευρωμπάσκετ στην 11η θέση.

Ευρωμπάσκετ 2013 
Αφού τερμάτισε δεύτερη στον όμιλο των προκριματικών του Ευρωμπάσκετ 2013, η Γεωργία προκρίθηκε για τη δεύτερη συμμετοχή της σε Ευρωμπάσκετ. Μετά από μια άνετη νίκη με 84-67 στον εναρκτήριο αγώνα επί της Πολωνίας, η Γεωργία έχασε τους τέσσερις αγώνες της και ολοκλήρωσε το τουρνουά με ρεκόρ 1-4. Μέχρι σήμερα, το Ευρωμπάσκετ 2013 είναι η μοναδική διοργάνωση όπου η Γεωργία δεν μπόρεσε να κερδίσει περισσότερους από έναν αγώνες.

Ευρωμπάσκετ 2015 
Η Γεωργία προκρίθηκε στο Ευρωμπάσκετ για τρίτη συνεχόμενη φορά το 2015. Μετά από τρεις συνεχόμενες ήττες στην έναρξη της διοργάνωσης, η εθνική ομάδα έκανε τελικά την πρώτη της νίκη στον Όμιλο Γ΄ επί της Βόρειας Μακεδονίας με 90-75. Ακολούθησε μια ακόμη νίκη, για να ολοκληρώσει την φάση των ομίλων, επί της Κροατίας με 71-58 και να προκριθεί στη νοκ άουτ φάση για πρώτη φορά. Εκεί γνώρισε την ήττα από το φαβορί της διοργάνωσης και την μετέπειτα φιναλίστ, Λιθουανία, με 81-85.

Ευρωμπάσκετ 2017 
Κατά τη διάρκεια των προκριματικών του Ευρωμπάσκετ 2017, η Γεωργία ήταν στην κορυφή του ομίλου της μετά από νίκη επί του Μαυροβουνίου και προκρίθηκε στο Ευρωμπάσκετ για τέταρτη συνεχόμενη φορά. Στον πρώτο της αγώνα, η Γεωργία «εκδικήθηκε» για την ήττα της στη φάση νοκ άουτ του Ευρωμπάσκετ 2015, κερδίζοντας τη Λιθουανία με 79-77. Η υπόλοιπη φάση των ομίλων δεν πήγε τόσο καλά για τη Γεωργία, καθώς η ομάδα κατάφερε να κάνει μόνο μία νίκη ακόμα, εναντίον του Ισραήλ, πριν ηττηθεί από την Ιταλία για να ολοκληρώσει τη διοργάνωση με ρεκόρ 2-3 και να αποκλειστεί.

Ευρωμπάσκετ 2022 
Η Γεωργία θα συνφιλοξενήσει το Ευρωμπάσκετ 2022 και έχει προκριθεί αυτόματα στην τελική φάση της διοργάνωσης. Αυτή θα είναι η πέμπτη συνεχόμενη φορά που η Γεωργία θα συμμετάσχει στη διοργάνωση συνολικά. Η Τιφλίδα θα είναι μία από τις πόλεις υποδοχής και θα χρησιμοποιηθεί για αρκετούς αγώνες της φάσης των ομίλων στην ολοκαίνουρια Αρένα Τιφλίδας.

Θεμελιωτές 
Ο πυρήνας της εθνικής ομάδας που έχει προκριθεί σταθερά στο Ευρωμπάσκετ αποτελείται από τον αρχηγό Ζάζα Πατσούλια, τον Βίκτορ Σανικίτζε, τον Μάνουτσαρ Μαρκοϊσβίλι, τον Τόρνικε Σενγκέλια, τον Γκιόργκι Τσιντσάντζε και τον Γκιόργκι Σερμαντίνι. Αυτοί οι πρωτοπόροι στην κοινότητα καλαθοσφαίρισης της Γεωργίας έθεσαν το πρότυπο για τις επόμενες γενιές της εθνικής ομάδας που θα βασίζονται και θα το διατηρούν.

Προπονητές

Στολή

Κατασκευαστής 
2015-παρόν: Spalding

Δείτε επίσης 

 Αθλητισμός στη Γεωργία
 Εθνική Γεωργίας (καλαθοσφαίριση γυναικών)
 Εθνική Γεωργίας Κ18 (καλαθοσφαίριση ανδρών)
 Εθνική Γεωργίας Κ16 (καλαθοσφαίριση ανδρών)

Παραπομπές

Εξωτερικοί σύνδεσμοι 

 Επίσημος ιστότοπος (γεωργιανά)
 Εθνική Γεωργίας στον ιστότοπο της FIBA
 Εθνική Γεωργίας στο Eurobasket.com
 Στατιστικά αρχεία Εθνικής Γεωργίας  στο Αρχείο της FIBA

 
Γεωργια
καλαθοσφαιριση ανδρων